Angka India

Kebanyakan sistem angka kedudukan yang menggunakan 10 sebagai asas yang digunakan di seluruh dunia adalah berasal dari India. Sistem angka India lazimnya dikenali di Barat sebagai sistem angka Hindu-Arab atau angka Arab, kerana ia diperkenalkan di Eropah melalui orang Arab. 

Digit 1 hingga 9 dalam sistem angka Hindu-Arab berevolusi dari angka Brahmi. Catatan agama Buddha dari sekitar 300 SM menggunakan simbol  1,4 dan 6. Seratus tahun kemudian, penggunaan simbol 2,7 dan 9 telah direkodkan.

Terdapat beberapa catatan kuno di atas kepingan kuprum yang mengandungi angka sifar yang bertarikh dari kurun ke-6 masihi.. Bagaimanapun, catatan yang pertama diterima secara universal yang mengandungi angka 0 telah ditemui di Gwalior, tengah India yang bertarikh 870. 

Pada kurun yang ke-9, sistem angka ini telah tersebar ke dunia Islam. Al-Khwarizmi telah menerangkan tentangnya dalam buku Pengiraan dengan angka Hindu yang ditulis pada 825 M dalam Bahasa Arab, dan Al-Kindi telah menulis empat jilid, Penggunaan angka India (Ketab fi Isti'mal al-'Adad al-Hindi) yang ditulis pada 830 M. Kemudiannya, sistem angka ini diperkenalkan pula oleh orang Arab kepada Eropah.

Angka Devanagari dan nama-nama Sanskritnya
Di bawah adalah senarai angka India dalam bentuk Devanagari, pasangannya dari sistem angka Indo-Arab-Eropah, dan sebutan dalam Bahasa Sanskrit. 

Oleh kerana Sanskrit ialah sebahagian dari Bahasa Indo-Eropah, sangat jelas kelihatan persamaan nama-nama nombornya dengan nama-nama dalam Bahasa Yunani dan Bahasa Latin. Perkataan Shunya untuk sifar telah diterjemahkan ke dalam Bahasa Arab menjadi "صفر" "sifr", bermaksud 'tiada' atau 'kosong' yang kemudiannya berubah menjadi zephirum dalam bahasa Latin zaman pertengahan. Dari istilah zephirum ini, terbit istilah zero yang banyak digunakan dalam bahasa lain di Eropah.

Angka Tamil dan nama-namanya
Berikut adalah senarai angka Tamil, pasangannya dari angka Indo-Arab, dan sebutan Tamilnya. 

Oleh kerana Tamil tergolong dalam keluarga bahasa Dravidia, sangat besar perbezaan nama-nama angkanya dengan beberapa bahasa India dari keluarga Indo-Eropah.

Angka dalam Bahasa moden India yang lain

Empat bahasa dari India (Hindi, Marathi, Konkani dan Bahasa Sanskrit) telah mengadaptasi askara Devanagari dan juga sistem angkanya seperti di atas; dan tentunya nama nombor dalam setiap bahasa adalah berlainan. Jadual di bawah menunjukkan senarai "simbol" yang digunakan dalam pelbagai askara moden India untuk nombor-nombor dari sifar hingga sembilan:

Rujukan

Georges Ifrah, The Universal History of Numbers. John Wiley, 2000.
Sanskrit Siddham (Bonji) Numbers
Karl Menninger, Number Words and Number Symbols - A Cultural History of Numbers ISBN 0-486-27096-3 
David Eugene Smith and Louis Charles Karpinski, The Hindu-Arabic Numerals (1911)

Lihat juga
 Angka Arab
 Sistem penomboran India
 Angka Khmer
 Angka Thai

Angka